নিহত যুবকের নাম অবিনাশ সাঙ্গোয়ান, বয়স ২০। তিনি একজন নৃত্য প্রশিক্ষক। মধ্য দিল্লির এক মন্দিরের সামনে এক ধর্মীয় মিছিলে তখন নৃত্য চলছিল। একজন অজ্ঞাতপরিচয় ব্যক্তি সেই মিছিলেই নাচছিলেন। কিন্তু সংগীতের তালে তালে তিনি পা মেলাতে পারছিলেন না। সেই সময় অবিনাশ তার নাচ নিয়ে ইয়ার্কি করেন। সেটা সহ্য করতে না পেরে ওই ব্যক্তি অবিনাশকে গুলি করে বসেন। হাসপাতালে অবিনাশকে নিয়ে যাওয়া হলে ডাক্তাররা তাঁকে মৃত ঘোষণা করেন।